Pizza

Pizza mundu osoan ospetsua den italiar jatorriko jakia da. Napolin jatorria duen prestaketa da. Hartzitu gabeko ore geruza baten gainean osagai ugari jarri daitezke, tomatea, mozzarella gazta, espeziak, urdaia, barazkia... Pizzaren orea prestatzeko onena, gari gogorreko semola fina izaten da, hau izan ezean indar irina erabiliko dugu. 5 minutuz labe bizian egosten da alboa txigortu arte eta gazta urtu arte.  Pizzak egiten dituzten jatetxe espezializatuek pizzeria dute izena.

Pizza motak 
 Pizza romana edo pizza erromatarra: tomatea, mozzarella, antxoak, oreganoa, olioa;
 Pizza viennese edo pizza vienatarra: tomatea, mozzarella, saltxitxa alemaniarra, oreganoa, olioa;
 Pizza capricciosa edo pizza guratsua: tomatea, mozzarella, perretxikoak, orburuak, urdaiazpiko egosia, olibak, olioa;
 Pizza quattro stagioni edo lau urtaro pizza: capricciosaren osagai berdinak, baina nahastu gabe.
 Pizza quattro formaggi edo lau gaztadun pizza: tomateak, mozzarella, stracchino, fontina, gorgonzola (batzuetan ricotta gazta erabiltzen da aurreko hiru gazta baten ordez);

Pizza ore errezeta 
4 pertsonentzako

Osagaiak 

 Indar erdiko irin txuria,  integrala edo semola 250 g.
 Gatza: 2 g.
 Ur epela: 125 ml.
 Oliba olio birjina: 25 ml.
 Legamia: Freskoa 10 g., lehorra edo kimikoa 3 g.
 Luzatzeko irina: 15 g.

Prestaketa 

 Okin legamia ur epeletan eskuekin nahastu;Legami lehorra edo  kimikoa balitz, zuzenean irinari gehitu.
 Mahai batean edo pertza batean (sukaldea gutxiago zikintzeko) irina eta gatzarekin sumendi bat egin, ura  poliki-poliki gehitzen joan eskuekin nahasten dugun bitartean.
 Ur dena gehitutakoan, ongi nahastu eta  10 minutuz landu, orea puskatuz.
 Trapu busti batekin estali eta pausatu toki epel batean 15 minutu.
 Denbora hau pasatutakoan eta arrabolarekin edo eskuekin nahi dugun forma emango diogu.

Aholkuak 

 Pizzarako orea egiteko  irin egokiena indarduna eta  semolazkoa da.
 Irin edo semola bakoitzak ur pitin bat gehiago edo gutxiago onar dezake, beraz ura beti poliki poliki gehitzen joan.

Kanpo estekak 

Pizza
Janari motak
Munduko sukaldaritza